CELEX: 32022R0268
Language: fi
Date: 2022-02-23 00:00:00
Title: Komission täytäntöönpanoasetus (EU) 2022/268, annettu 23 päivänä helmikuuta 2022, täytäntöönpanoasetuksen (EU) 2016/898 muuttamisesta siltä osin kuin on kyse rehun lisäaineeksi hyväksytyn Bacillus licheniformis (ATCC 53757) -organismia ja sen proteaasia (E.C.3.4.21.19) sisältävän valmisteen hyväksynnän haltijan nimestä sekä täytäntöönpanoasetuksen (EU) 2018/982 muuttamisesta siltä osin kuin on kyse rehun lisäaineeksi hyväksytyn bentsoehaposta, kalsiumformiaatista ja fumaarihaposta tehdyn valmisteen hyväksynnän haltijan nimestä (ETA:n kannalta merkityksellinen teksti)

24.2.2022   
               
               
                  FI
               
               
                  Euroopan unionin virallinen lehti
               
               
                  L 43/1
               
            
         KOMISSION TÄYTÄNTÖÖNPANOASETUS (EU) 2022/268,
         annettu 23 päivänä helmikuuta 2022,
         täytäntöönpanoasetuksen (EU) 2016/898 muuttamisesta siltä osin kuin on kyse rehun lisäaineeksi hyväksytyn Bacillus licheniformis (ATCC 53757) -organismia ja sen proteaasia (E.C.3.4.21.19) sisältävän valmisteen hyväksynnän haltijan nimestä sekä täytäntöönpanoasetuksen (EU) 2018/982 muuttamisesta siltä osin kuin on kyse rehun lisäaineeksi hyväksytyn bentsoehaposta, kalsiumformiaatista ja fumaarihaposta tehdyn valmisteen hyväksynnän haltijan nimestä
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 13 artiklan 3 kohdan,
         sekä katsoo seuraavaa:
         
                     (1)
                  
                  
                     Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perustelut ja menettelyt hyväksynnän myöntämiselle.
                  
               
                     (2)
                  
                  
                     
                        Bacillus licheniformis (ATCC 53757) -organismia ja sen proteaasia (EC 3.4.21.19) sisältävä valmiste hyväksyttiin 8 päivänä kesäkuuta 2016 annetulla komission täytäntöönpanoasetuksella (EU) 2016/898 (2) rehun lisäaineeksi. Hyväksynnän haltija on Novus Europe SA / NV.
                  
               
                     (3)
                  
                  
                     Bentsoehaposta, kalsiumformiaatista ja fumaarihaposta tehty valmiste hyväksyttiin 11 päivänä heinäkuuta 2018 annetulla komission täytäntöönpanoasetuksella (EU) 2018/982 (3) rehun lisäaineeksi.
                  
               
                     (4)
                  
                  
                     Novus Europe NV on jättänyt hakemuksen asetuksen (EY) N:o 1831/2003 13 artiklan 3 kohdan mukaisesti ja esittänyt hyväksynnän haltijan nimen muuttamista täytäntöönpanoasetusten (EU) 2016/898 ja (EU) 2018/982 osalta.
                  
               
                     (5)
                  
                  
                     Hakija ilmoittaa muuttaneensa nimensä Novus Europe SA/NV muotoon Novus Europe NV. Hakemuksen mukana toimitettiin tarvittavat hakemusta tukevat tiedot.
                  
               
                     (6)
                  
                  
                     Ehdotettu hyväksynnän ehtojen muutos on luonteeltaan puhtaasti hallinnollinen eikä vaadi kyseessä olevien rehun lisäaineiden uutta arviointia. Euroopan elintarviketurvallisuusviranomaiselle on ilmoitettu hakemuksesta.
                  
               
                     (7)
                  
                  
                     Jotta hakija voisi käyttää markkinoille saattamista koskevia oikeuksiaan uudella nimellään Novus Europe NV, hyväksyntien ehtoja on muutettava.
                  
               
                     (8)
                  
                  
                     Sen vuoksi täytäntöönpanoasetuksia (EU) 2016/898 ja (EU) 2018/982 olisi muutettava.
                  
               
                     (9)
                  
                  
                     Koska turvallisuuteen liittyvät syyt eivät edellytä tällä asetuksella täytäntöönpanoasetuksiin (EU) 2016/898 ja (EU) 2018/982 tehtävien muutosten välitöntä soveltamista, on aiheellista säätää siirtymäkaudesta, jonka aikana nykyiset kyseisten rehun lisäaineiden varastot voidaan käyttää loppuun.
                  
               
                     (10)
                  
                  
                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Täytäntöönpanoasetuksen (EU) 2016/898 muuttaminen
            Muutetaan täytäntöönpanoasetus (EU) 2016/898 seuraavasti:
            
                        1)
                     
                     
                        korvataan otsikossa ilmaisu ”hyväksynnän haltija Novus Europe SA / N.V.” ilmaisulla ”hyväksynnän haltija Novus Europe NV”;
                     
                  
                        2)
                     
                     
                        korvataan liitteessä olevassa toisessa sarakkeessa ”Hyväksynnän haltijan nimi” ilmaisu ”Novus Europe SA / N.V.” ilmaisulla ”Novus Europe NV”.
                     
                  
         
            2 artikla
            Täytäntöönpanoasetuksen (EU) 2018/982 muuttaminen
            Muutetaan täytäntöönpanoasetus (EU) 2018/982 seuraavasti:
            
                        1)
                     
                     
                        korvataan otsikossa ilmaisu ”hyväksynnän haltija Novus Europe N.A./S.V.” ilmaisulla ”hyväksynnän haltija Novus Europe NV”;
                     
                  
                        2)
                     
                     
                        korvataan liitteessä olevassa toisessa sarakkeessa ”Hyväksynnän haltijan nimi” ilmaisu ”Novus Europe N.A./S.V.” ilmaisulla ”Novus Europe NV”.
                     
                  
         
            3 artikla
            Siirtymätoimenpiteet
            Ennen tämän asetuksen voimaantuloa sovellettavien säännösten mukaisia olemassa olevia lisäainevarastoja voidaan edelleen saattaa markkinoille ja käyttää niiden loppumiseen saakka.
         
         
            4 artikla
            Voimaantulo
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 23 päivänä helmikuuta 2022.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 268, 18.10.2003, s. 29.
         
            (2)  Komission täytäntöönpanoasetus (EU) 2016/898, annettu 8 päivänä kesäkuuta 2016, Bacillus licheniformis (ATCC 53757) -organismia ja sen proteaasia (E.C.3.4.21.19) sisältävän valmisteen hyväksymisestä broilerien, kananuorikoiden ja lihan- ja munantuotantoa varten kasvatettavien toissijaisten siipikarjalajien sekä koristetarkoituksessa pidettävien lintujen rehun lisäaineena (hyväksynnän haltija Novus Europe SA / NV) (EUVL L 152, 9.6.2016, s. 11).
         
            (3)  Komission täytäntöönpanoasetus (EU) 2018/982, annettu 11 päivänä heinäkuuta 2018, bentsoehaposta, kalsiumformiaatista ja fumaarihaposta tehdyn valmisteen hyväksymisestä broilerien ja kananuorikoiden rehun lisäaineena (hyväksynnän haltija Novus Europe N.A./S.V.) (EUVL L 176, 12.7.2018, s. 13).